Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: 26/2001. (VII. 27.) OM rendelet tartalmazza.
Paragraph Index: 686

d) Ifjúsági közösségszervezõ A tevékenység leírása: Fiatalok aktivizálása kapcsolattartásra, fiatalok szubkulturális csoportjaival való párbeszédre, különbözõ kulturális csoportok munkájába való bevonásra, olyan rendezvények, események szervezésébe, melyeket fiatalok indítanak el és valósítanak meg. Munkanélküli fiatalok segítése: információadás a munkaügyi ellátó rendszerrõl, a fiatalok jogairól, a számukra létrehozott mindenkori helyi és országos programokról, képzésekrõl. Ifjúsági rendezvények lebonyolítása: gyermek és ifjúsági szabadidõs programok, turistautak, táborok, szabadtéri rendezvények, klubok, szakkörök tevékenységének megtervezése, szervezése, a rendezvények lebonyolítása, a szükséges szakmai és gazdasági adminisztráció szakszerû elvégzése. Információ- és tanácsadás a tanulási lehetõségekrõl, a gyermek és ifjúsági korosztály számára szervezett, iskolarendszeren kívüli képzésekrõl, tanfolyamokról. Információ- és tanácsadás a helyi és tágabb környezet, az országos, valamint a környezõ országok gyermek és ifjúsági kulturális eseményeirõl, a gyermek és ifjúsági szabadidõs és kulturális intézményhálózatról, a civil szervezetekrõl, melyek munkájába bekapcsolódhatnak a fiatalok, ifjúsági egyesületek, körök létrehozásának jogi és szakmai követelményeirõl, a fiatalok számára fenntartott kedvezményes turista- és idegenforgalmi létesítményekrõl, programokról, kulturális kedvezményekrõl Magyarországon és Európában. Szakmai követelmények: Ismerje — a serdülõ- és ifjúkor pszichológiai, szociológiai jellemzõit, szabadidõs szokásait, — az ifjúsági szervezetek európai és magyar jellemzõit, — az ifjúságkutatás, az ifjúságpolitika elveit, — az ifjúságkutatás jellemzõ módszereit. Legyen képes — gyermekek és fiatalok számára kulturális és szórakoztató programok elõkészítésére és megvalósítására, információ- és tanácsadásra a tanulással, a kulturális programokkal, az ifjúsági turizmussal, a szabadidõ hasznos eltöltésével, valamint a mûvészeti programokkal kapcsolatban, — a fiatalok egyéni aktivizálására, hogy saját maguk és közösségeik számára, önállóan is tudjanak szabadidõs programokat szervezni, — nyári szabadidõs programok, rendezvények, táborok elõkészítésére és megszervezésére, — kisebbségi csoportokhoz tartozó fiatalok kulturális és szabadidõs programjainak elõkészítésére és megszervezésére, — utcai kulturális és szabadidõs programok, rendezvények elõkészítésére és lebonyolítására. 2002/43. szám

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes